
AVVERTENZA 


Nel presente libretto si è adottata la regola di scrivere le parole nel 
modo come si pronunciano; quindi, anzichè scrivere och? e leggere oci, veder 
chiaro e leggere vedar ciaro, imprometerghe e leggere imprometarghe ecc. si 
troverà scritto senz’ altro oci, vedar, ecc. 

Così molte parole, che dal basso popolo sono pronunciate in modo diffe- 
rente della borghesia, si troveranno scritte come si pronunciano: parché in 
luogo di perché, pirdar in luogo di perder, ecc. 

Per la sibilante palatina, come nelle parole vicin, principio, si adottò 
l'idea del Boerio (da lui però non seguita) di mettere la cediglia sotto il c, 
come fanno i francesi, e quindi: viçin, principio, ecc. 

La difficoltà maggiore sta nel modo di indicare graficamente il suono 
palatino del c che segue alla sibilante dentale. 11 Boerio ed altri proposero 
di rendere questo suono coll’ aggiunta di un / e insegnarono quindi di seri- 
vere rischiar, schioco, schiantar, ecc. Altri tentarono indicare questo suono 
coll’ interporre una lineetta fra la s e la c: ris-ciar, s-cioco, s-ciantar. 

Perchè non adottare il sistema della linguistica moderna che distingue il 
suono palatino del c per mezzo di un accento sovrapposto? Così: résétar, 
stioco, stiantar si pronunciano come fosse scritto ris-ciar, s-cíoco, s-ciantar, 
a differenza della pronuncia di sciar, sevoco e simili. 

SOLITA ANTIFONA 


« Varda che ti sarà anca ti de quei, 
(Me ga dito una voge qua de drento) 
Che morsegar se ga dovudo i dei 


De aver molai quatro petessi al vento. 


Ah metite le man in te i cavei! 
No risciarte sa, Grilo, in sto gimento; 
I to canti no val proprio do schei, 


Scoltime, Grilo, e ti sarà contento. 


Ti faressi per certo un afar sbuso; 
Tuti, tuti sarà contro de ti 


Se ti saltarà fora dal to buso. » 


Mi go risposto: Li go in gesto mi; 
Che mal ghe xe se meto fora el muso 


E vegno a l’aria ’verta a far cri cri? — 








Qua done da San Rasmo i pomidoro, 
Qua sarese, qua fragole a bon pato — 
Gta frao le > : a] die; VIR Ve EM 
Ste fragole per quanto, el diga moro : 


Un francheto parona — Xelo mato ? — 


Ma la senta che odor, che '] xe un ristoro — 
gQuel che | vol; ma anca un franco! — Xelo un stato? — 


Ghe ne dago setanta — No, tesoro 
o > 2 


4 Le me costa piü a mi, questo xe un fato — 


Va ben quel che go dito e pià no spendo — 
Mora, la vegna qua, femo i novanta — 


Ah che discorar tanto mi no intendo — 


vegna qua; ghe molela "na scianta ? 
Zo, femo otanta — Oh torno via corendo ! — 


Zo, zo, parchè i xe i primi, qua i setanta — 











PASSANDO TRAGHETO 


Paron, vala de lá co sta butada ? 
Ciò, Baicoli, speta: el vaga là — 
(10, la me toca a mi, sa, sta parada ; 


Xe un’ ora che la speto: el vegna qua. 


Oh, dal sandolo, el daga "na sciada ; 
Varda quel pantalon come che '] va! 
Saldo in gambe... zo... pum... la go schivada; 


Ma no so gnanca mi come sia sta. 


E sì che go zigà; ma salo mosso ? 
No i sa andar par el mondo e i fa malani. 


Ciò, Nasi, doman I altro, se mai posso, 


E se Dio ne conserva vivi e sani.... — 
Digo, vardè el tramwai che ne vien dosso — 


Ciò, come la magnemio, fioi de cani? — 








Caro don Bepo — Oh, caro sior Giovani! — 
Dove valo, el me conta — Vago ፳ casa, 
No bisogna scherzar, go setantani : 


Qua, don Bepo, la man che ghe la basa. 


Galo sentio che s'ă bruzà do piani? — 
Dove? — A Muran vigin de ’na fornasa — 
Semo proprio ridoti in bruti ani! — 


Cossa ghe par, don Bepo ? — El tasa, el tasa 


No eh’ è timor di Dio, questo xe tuto! — 
o 


Qua lo voleva! — Infinamente in ciesa 


Li go visti scherzar! Che mondo bruto! — 


E sti suigidi 2 — Vecio mio, ghe pesa 
El castigo di Dio; eco el costruto | — 


Basta! qua, femo el cambio de "na presa. — 








Va in malora, va lá, bruto fionasso 
Porco d'un imbriagon! — Eh, ghe scometo, 
Va a finir za che un segno te lo fasso ! — 


Erce remengo ! — Fala par dispeto ! 


Andemo, bogia ela, sto nitrasso 
Erce tigre! lassar senza un paneto 
To muger e to fioi! bruto becasso ! — 


Vienla a b@var sto nitro? — Andemo in leto! — 


Molime sa.... sta zozo.... co’ le man.... — 
Porco fotuo, xe un boto. Ah che Dio fasse!... — 


Er-na-ni Er-na-ni.... — Canta, fiol d'un can! 


La questura! magari i te ligasse! 


Adesso sì ti tasi; ah! ciò, rufian? — 


‚Ghe sbiro.... so Talgian.... pago le tassel — 

AL TRAGHETO DEL MUNICIPIO 








Che palazzo star quelo ? — Star Farseti 
E questo Loredan. (Ció, che pandolo ! ) 
Sta i mi boni paroni (maledeti !) 


El Muligipio. — ('mpare, fastu nolo ?) — 


r^ (Magari !) Qua 1 gondiol, pochi bezeti, 
Gabiamo el tendain, andiamo al molo; 
(Nai, nai, el xe abonato ai vaporeti ; 


Sto fiol d'un can, cossa che’! tira el colo!) — 


Per dove Santo Stefano ? — Par là; 
Comandela che andiamo col gondiol ? 


(El par sordo) — (L’è proprio un desparà) — 


Montela ? — (Varte, varte che no 1 pol) — 


Gabiamo '1 tendain — (Ti perdi 1 fia 


No 1 ga paura, no, colù del sol) — 





SONADORI SOTO L'ALBERGO IN CANALASSO 


E 


Slonga quela vogada, fate soto; 
Cussi va ben; adesso va a pianeto — 
Che stufo che so mi, xe squasi un boto; 


Fiol d'un can de mestier stramaledeto ! — 


Sonemo el Nicola che '] cava el goto — 
El vaga che xe megio el Rigoleto — 
Ben zo; coragio ti co quel subioto, 


Bravi, cussi va ben — Ciò, che i sia in leto? — 


Atenti a la bacheta, orpo vardeme ! — 
Sior sì, ma curta, perchè semo stanchi — 


Ciò, foresti, buté, ma no copeme. — 


Ti stoni; in te '] più belo ti me manchi; 


Forza co quel violon, zo, tuti insieme ! 


Deghe ben drento che i xe un per de franchi — 








Sta note m’ ho insognà — Zioghemo al loto 1 — 


M’d insognă la bon anema del prete 
De San Fantin, don Anzolo Bartoto — 


Morto resuscitá quarantasete — 


Go visto sangue in tera — Fa disdoto — 
El gera co patio! — Cossa se mete ? — 
De ben el ga bisogno; el gera zoto — 


Salveve aneme sante e benedete | — 


Che nuvolo de osei, Madona Santa! — 
Trentanove ! — Le strade gera piene — 


Benon par la quaderna ! anca el novanta. 


Se rivemo a ciapar, orpo che gene! 
Sta alegra! — Vecia mia, gnanca “na scianta | ሙ 


No ’l xe un bel sogno ? — Si, ma osei fa pene. — 

ZO PER CANALASSO 

Col remo el m' à sciantă, la proa, le tende! 
Falo aposta, figura .... e po.... troiona ? 
7 


El impara a vogar! --- Da mi dipende ? 


Me falo che despira la corona ? 


Ghe volto i conotati no ’l intende ? — 
Caro lu el vaga, pantalon de mona — 
Senti, sto bogia, cossa che °l ofende ! — 


Anca beco ghe digo, a lu, el se opona — 


El me lo diga ancora se '| xe bon! — 
Sior beco, e se”l vien qua ghe dago 1 resto 


Me tirelo a gimento sto cagnon ! 


Vegno là, salo el diga, fasso presto — 
Erce bogia, vien qua, erce bogion — 


El ga rason che in barca go el foresto! — 














Varda quela che naso ! in te 1 casoti 
La pol farse mostrar. Che pevaron | — 
Ciò, portème rispeto, sbardassoti — 


Orpo la xe ben messa de timon! — 


Marcia canage ! marcia figuroti | — 
La se tegna stagando in te 1 canton — 
Vieme vigin se ti vol do sbarloti — 


Lassela star, ma sì, la ga nason. 


La me fassa un piager, la me lo nasa — 
La borda, eh no gh’ è mal, gh’ è dei bei tipi! 


Cassa, i me dise adrio, vorlo che tasa ? 


A lu, i vien suso co sti bei principi! 
Gali imparà dal mestro, opur a casa ? 


I tase adesso, ah sì! — Orpo che pipi! — 














YN ጨጨ 


Varda, se ti vol vedar, ció, Rosina, 





~ Varda che culo che la ga impontio ! — 

Oh bruta stomegosa capelina ! — 

Ciò, la vol che i ghe varda proprio adrio! -~ 
» 


Che i sia sui, ciò, quei peti ? — La bustina 
Col bombaso la xe! — Ah go capio! — 


Che piume, che capelo al’ assassina! — 


Ciò, parla pian che la te ga sentio — 


Cossa me importa a mi? — Che strigos 
Se la va ben la ga le scarpe rote | — 


5 La xe in te | viso tuta piturada. — 


Rosina, disi ti; ma xele fote ? 


Chi porla mai trovar quela squartada ? — 


Si, ma forsi la gà "na bona dote. — 





Ció, varda quela rossa. Che la sia 
"Na tosa de bon sesto? la ga un muso! — 
Distu de quela là ? Madona mia! 


Un scheo; ma gnanca un scheo no meto suso. 


Gala la vera in deo ? Faghe la spia, 
Dala curiosità squasi me bruso — 
Sì, vecia, la la ga — Oh sacristia ! 


Quel omo, fia, ga fato un afar sbuso | 


Dise el proverbio: « rossi dal mal pelo » 
E i proverbi ti sa cossa che i val — 


Che ociada ! el so moroso che '1 sia quelo ? — 


fi no ghe meto pevare, nè sal! 


Fusselo po sto bogia almanco belo ! 


Basta! Taso parchè no voi dir mal. — 





ANIVERSARIO 





No la patisse piú, povera nona, 
Per certo in Paradiso la xe andada ; 
La gera, me ricordo, cussi bona, 


Cussi calma a la morte e rassegnada. 


Come ancuo (proprio el di de 13 Madona !) 
Su quel leto la gera destirada ; 
No la gavea più fia; da una corona 


De parenti la gera circondada. 





Ah sempre, sempre qua la go scolpia : 


Sora el peto la stola, sui zenoci 


è 
ኡ . . . 
El crogifisso ; a dir la go sentia: 
« Preghè el Signor per mi che’l me perdona > 
No la ga più parlà, per sempre i oci 
La gaveva serà, povera nona | 
. 

Senti sta qua, che proprio la xe bela — 
| Cossa xe sta? — Ti sa, siora Costanza? — 
3 : ; 
| (39618 sposina bionda 2 — Proprio quela! — 


E ben? — Ciò, la ga avudo mal in panza. 
| 


La xe sta mal assae; ma bagatela | — 


Gali fato consulto? — Eh ghe n’avanza: 


Chi ga dito che gera la buela 


e Amalada, chi invege gravidanza. 
La s' aveva ridoto, ció, ’na spiera; 
Chi diseva una tisi.... — Te lo giuro 


Che 1 xe aseni tuti — E in che maniera | 


Uno ga dito dropisia sicuro; 





E sastu invege po cossa che gera ? 


Indovina mo? — Un cancro ? — Un stronzo duro! — 











BAROMETRO 

Sentelo sto sciroco ? — Un fià de bava 
No ghe xe proprio che xe cinque di — 
Mi so vegnudo quà perché sperava 


De respirar; ma cossa! — E istesso mi; 


El varda, proprio adesso lo pensava 
Che avanti no se pol andar cussi; 
Geri s' à nuvolà, po tonisava; 


Ma se ga sfantá tuto e sciao bondi — 


No se sta ben che in acqua — E co '| vien fora, 


Pezo de prima! El diga, se no sbala 





Sto sofego, me vien za "na malora — 


Ah, ma no ’l dura; el vedarà ch’el cala — 
Che Dio fassa! — Mi go indovinà ancora; 


Go '1 calo che me dol: quelo no fala — 








E UNA BARUFA FRA BARCARIO! 

pa Una sera de Sabo sule oto, 
| In t' un logo da vin zo in Carampane, 
RE i A bevar se trovava insieme el goto 
Do barcarioi; gaveva nome Nane 
Figheti dito Bomba el piú vecioto; 
Quel' altro, so compar de San Zuane, 
a ; Piero Vio, per Barufi conossuo 
Perchè '] fa presto a dar co '1 xe bevuo. 
k 
” 
ጋ 











Dopo de aver trincá piú d'un quintin 
E ognun aver pagá de so scarsela, 
I stava tuti do cussi un fiantin 

: A parler de politica: de quela 

Canagia del re Nego, quel tantin 

De Abissini a Massüa, la bisinela 

De sbalgi che ga fato sti Taliani 


Andandose a cassar cussi lontani. 


Par conto de la guera co la Franza, 
Nane no ga de Crispi la punion; 
Secondo lu, sta bogia de leanza, 
Che ga fato co l' Austria la nazion, 
La xe 'በኋ3 gran capela e ghe n’ avanza; 
Piero no va a vardar tante rason ; 
Ghe basta poder dir: Nati de cani 


I todeschi e po dopo anca i Taliani. — 

Dopo de aver parla più de mez’ ora 
E aver Piero concluso per finir 
Che i pol andar co i vol tuti in malora 
E che za un rebalton ga da vegnir; 
Nane, per so disgrazia, salta fora 
Co l’idea de zogar, e | taca a dir: 
Ampare, vaga un mezo a 'na partia? — 


Ma a briscola — Sior si, briscola sia. — 


1 ghe porta le carte e un gran litrasso 
E 1 56 taca a zogar pestando in tola, 
No lassando de dir: « Un cargo — un asso — 
Sta qua par lu — xe megio che ghe mola — 
Gnente no cato » — E avanti de sto passo 
Zontandoghe a ogni carta ’na parola; 
Quando che a Piero (sorte fiol d'un can) 


No ghe sbrissa zo un asso da le man! 








E el va a pusarse revoltá darente 


Su "na carega, senza che al momento 


El se inacorza, in veritá, de gnente; 


Ma Nane, che ghe vede anca par gento, 


Lo ocia e no lo crede un acidente, 
E facendoghe un viso malcontento 
El ghe dise: E quel’ asso là in carega, 


Ampare, me lo metistu a botega? — 


Piero varda e capisce e là, sior mio, 


El resta prima a boca spalancada; 
Nane de aver parlà xe za pentio; 

Ma ormai la gera fata la monada; 
Piero salta su in pie; (corpo de bio!) 
Carta e carega va a finir in strada, 

El tira prima zozo una saraca 


E nasce ’na question fiol d'una vaca. 


> 


El scomingia a imprometarghe un sbarloto, 
El ghe dise piú spia, piü fiol d'un can, 
Più ladro, più assassin, più ር... Y... 
El ghe dà del pagiasso e del rufian; 

St’ altro tase e lu avanti de sto troto, 
Tegnindoghe sul muso alzà le man, 
Finchè ’1 ga dito beco e bastoná 


E alora po anca st altro să stufà. 


El salta suso e ] te ghe dà un spenton 
« Tegnime, el ziga, se no mi lo masso » — 
El vanta per ’na zata un caregon 
Minagiando de far un gran spegasso, 
Barufi tira fora un britolon 
El lo verze in premura, el slonga el brasso ; 
Nane magna la fogia e salta indrio ; 


Ma bogiar tuto el sangue el s'ă sentio. 








Salta svelto de mezo un aventor 
E P osto per salvar bossoni e goti; 
Nane ziga : El ringrazia sto signor 
Se no ghe sgionfo el muso de cassoti; 
Bogia mondo el m'a ofeso in su l’onor!... 
El me mola... el me sbrega i manegoti... 
Me falo biastemar?... El mola... el speta, 


Che °l me buta a remengo la giacheta. 


vaga, el vaga là che ’l va benon; 

Go capio, el vaga là, che natarelo ; 
Ladro e beco el m’ä dito sto cagnon! 
Sto vigliaco fa '] bravo col cortelo ; 


Ma el vegna fora in cale se ’l xe bon 


E a pugni, in tra mi e lu, quelo xe’! belo; 


Bogia mondo! Sarò ’na spia de marda 
Pe 
Se no fasso de lu tanta mustarda — 





Sior sì, sior si, co '1 vol, quà el vegna fora — 
Svelto el ciapa la porta e Nane adrio; 
I? osto dise fra i denti: « A la malora » 
De zente fora in strada 5” à impenio; 
Sior si mo che passava proprio alora 
De Nane la mugier; la ziga: « Oh Dio!» 
La se fa strada a comi fra la zente 


E a Nane so mario la ghe va "rente. 


Nane, ti ga famegia... no... te prego... — 


Làssime, bogia mondo, via de qua ; 

No ti sa che in do tochi mi lo sbrego ? — 

Nane, no... Nane... oh Dio!... par carita!... == 
No ti sa che lo magno, che lo nego? — 

Si, Nane; ma te prego... lassa là — 

Va a casa, maledete le paure! — 


Nane, te prego par le to crature! — 

Ma mölime, remengo anca le man... 
Mola... te dago, bogia la mastela 
Nane, vien via, ti finirà doman — 
No so miga imbriago sa, putela; 
Za lo vogio massar quel ከ01 d'un can — 
Barufi, co le man drento in scarsela, 
Ghe dise: El vol massarme ? el vaga, el vaga — 


O.... bisogna proprio che ghe dagal — 


Dise Nane e se mete in pusizion ; 


So muger trà un gran zigo e se dispera: 


Nane, te prego... sì... ti ga rason... 

Te prego... Nane, basta par sta sera — 
Onde, vusto finirla al maloron? — 

Oh Dio!... no go più fià... casco par tera — 
Ma vedistu che bogia de sussuro | 


Orpo! devento mato de sicuro, — 





Oh Dio; ma quanto mal!... megio che mora — 
Fé largo, maledeto San Pignato | 
Voleu andarghe in scarsela? feve fora! — 
Oh Dio! go indolentrà tuto el costato — 
Eh no far confusion, bogia malora ! 
Me vustu proprio far deventar mato ? 
Vien drento in ostaria; varte de mezo | 


No ustinarte sa, Gegia, ti fa pezo. — 


Cussì el ghe dise e '1 la compagna drento, 


Lassando i curiosoni tuti in asso; 
Quando Barufi che, passà el momento, 
In fin dei conti el ga cussi un cuorasso, 
El ghe vien drio anca lu co passo lento, 
Pianzando el ciapa Nane per un brasso; 
Ma Nane ghe, risponde : Nol me toca! 


L’impara a parlar megio co la boca! — 





El xe sta primo lu, salta su Piero, 
A dirme ladro e che lo go imbrogià — 
Chi mi go dito "m. Se xe vero 
Che sia "na spia, che mora fulminä ! 
No so miga imbriago, so singiero... — 


Oh torneu a tacarve adesso qua? — 


Ah se la xe cussi, ciò ’l ga rason! 


Digo, zovene, un dopio de quel bon. — 


Ah che no bevo! — El diga, Nane, ’mpare! 
Se go sbalgià, mi scusa ghe domando.... 
Gegia, da brava... brava su, comare... 
Cossa fali quei goti là de bando! 
Le volte che barufo le xe ciare; 
Ma bevendo, la sa, de quando in quando .... 
Onde?.... cussi me piase, eviva pute! 


Ampare, siora Gegia, a la salute! 





+> 


cr i ta 


« A la salute » i ziga tuti in coro, 
E in t' un momento al dopio i ghe dà fondo; 
Piero fa per pagar: « No el diga, moro, 
Qua, el diga, pago mi — No salo, biondo — 
Alora ’n’ altro dopio! — Orpo mi moro! — 
Par l amicizia, ampare, bogia mondo! — 
Se xe par Il’ amigizia no me lagno — 


Zovene, ’n’ altro dopio de compagno ». — 


I beve e ghe ne fusse un caratelo! 
I fa portar del pan, vovi e parsuto 
E bevi e magna se ti sa putelo. 
Quando che proprio tuto i ga distruto, 
I ciassa e i canta in barba del cartelo, 
Nane paga e’l me resta proprio suto; 
Po i va via come gnente fusse sta 


Col ricio ricio e col lanleranlà. 


FINE. 

